La Figuerola, P&P Català en estat pur - El Fòrum del Pitch&Putt.
La Figuerola, P&P Català en estat pur (General)
per JP, diumenge 29 novembre de 2015, a les 10:27 (fa 1639 dies)
Feia temps que no jugava a la Figuerola, i malgrat que al parell de visites que hi vaig fer fa més de 10 anys ja em va semblar un recorregut espectacular, rodejat d'un paratge de somni, aquest cap de setmana he tornat a gaudir d'un camp 10. Aquest 2015 entre pitos i flautes he jugat més EPPAS que mai, i segueixo discutint amb bons amics que les EPPAS capen els camps, s'allunyen de l'esperit de Solius, aquell invent que a tanta gent va enganxar.
La Figuerola és un clar exponent d'aquell invent que en Martin Whitelaw es va treure del barret. Un camp majestuós, dur, esquerp i a la vegada d'una bellesa incommensurable. En perfecte estat, només l'excusa del vent ens pot servir per justificar que no pots doblegar-lo.
Per acabar-ho d'adobar, varem tenir la sort de triar l'hotel per dinar. Unes instal·lacions de luxe amb una cuina sofisticada varen arrodonir la jornada. Espero que acabi aquesta maleïda crisi que afecta al sector, i que joies con La Figuerola puguin seguir representant allò que ens apassiona a molts.
La Figuerola, P&P Català en estat pur
per A.Sureda, diumenge 29 novembre de 2015, a les 20:34 (fa 1638 dies) @ JP
Jo nomes l'he jugat una sola vegada fa uns anys i em va semblar un camp espectacular , en un entorn fora de sèrie .Llàstima que estigui tan lluny . M'alegra saber que l'hotel-restaurant s'ha posat a l'alçada de les expectatives que generava, perque anys enrere no era aixi
Hora del fòrum: 25-05-2020, 03:09